În martie 2008 a primit Medalia „Meritul Sportiv” clasa a III-a, pentru rezultatele obținute în preliminariile Campionatului European și pentru calificarea la turneul final din 2008. Răzvan Raț a fost în lotul de bază al naționalei la turneul final al Euro 2008. El a contribuit la remiza României cu Franța, scor 0–0, și la remiza cu Italia, scor 1–1, meciuri jucate în așa-numita "grupa morții", din care a mai făcut parte și Olanda. Totuși, România atunci a fost eliminată după o înfrângere cu 2–0 în fața Olandei.